CELEX: 62015TA0332
Language: sk
Date: 2020-07-08 00:00:00
Title: Vec T-332/15: Rozsudok Všeobecného súdu z 8. júla 2020 – Ocean Capital Administration a i./Rada („Spoločná zahraničná a bezpečnostná politika – Reštriktívne opatrenia prijaté voči Iránu – Zmrazenie finančných prostriedkov – Zoznam osôb a subjektov, na ktoré sa vzťahujú reštriktívne opatrenia – Zaradenie mien žalobcov na zoznam“)

21.9.2020   
            
            
               SK
            
            
               Úradný vestník Európskej únie
            
            
               C 313/22
            
         
      Rozsudok Všeobecného súdu z 8. júla 2020 – Ocean Capital Administration a i./Rada
      (Vec T-332/15) (1)
      
      („Spoločná zahraničná a bezpečnostná politika - Reštriktívne opatrenia prijaté voči Iránu - Zmrazenie finančných prostriedkov - Zoznam osôb a subjektov, na ktoré sa vzťahujú reštriktívne opatrenia - Zaradenie mien žalobcov na zoznam“)
      (2020/C 313/32)
      Jazyk konania: angličtina
      
         Účastníci konania
      
      
         Žalobcovia: Ocean Capital Administration GmbH (Hamburg, Nemecko) a 31 ďalších žalobcov, ktorých mená sú uvedené v prílohe rozsudku (v zastúpení: P. Moser, QC, E. Metcalfe, barrister, a M. Taher, solicitor)
      
         Žalovaná: Rada Európskej únie (v zastúpení: M. Bishop a V. Piessevaux, splnomocnení zástupcovia)
      
         Predmet veci
      
      Po prvé, návrh na základe článku 263 ZFEÚ na zrušenie rozhodnutia Rady (SZBP) 2015/556 zo 7. apríla 2015, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 92, 2015, s. 101), a vykonávacieho nariadenia Rady (EÚ) 2015/549 zo 7. apríla 2015, ktorým sa vykonáva nariadenie Rady (EÚ) č. 267/2012 o reštriktívnych opatreniach voči Iránu (Ú. v. EÚ L 92, 2015, s. 12), v rozsahu, v akom sa tieto právne akty týkajú žalobcov, a po druhé, návrh na základe článku 277 ZFEÚ na vyhlásenie neuplatniteľnosti rozhodnutia Rady 2013/497/SZBP z 10. októbra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 272, 2013, s. 46), a nariadenia Rady (EÚ) č. 971/2013 z 10. októbra 2013 , ktorým sa mení nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 272, 2013, s. 1)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Ocean Capital Administration GmbH a ostatní žalobcovia, ktorých mená sú uvedené v prílohe, sú povinní nahradiť trovy konania.
               
            
         (1)  Ú. v. EÚ C 294, 7.9.2015.